
ข้อบัญญัติองค์การบริหารส่วนตำบลบ้านหาด
เรื่อง การควบคุมการเลี้ยงหรือปล่อยสุนัขและแมว
พ. ศ. ๒๕๖๓
-------------------------------------------------
[bookmark: _GoBack]โดยที่เป็นการสมควรให้มีข้อบัญญัติว่าด้วยการควบคุมการเลี้ยงหรือปล่อยสุนัขและแมว                      อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล                      พ.ศ. ๒๕๓๗ และที่แก้ไขเพิ่มเติม ประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕              และที่แก้ไขเพิ่มเติมองค์การบริหารส่วนตำบลบ้านหาด โดยความเห็นชอบของสภาองค์การบริหารส่วนตำบลบ้านหาด และนายอำเภอบ้านลาด จึงตราข้อบัญญัติไว้ ดังต่อไปนี้
ข้อ ๑ ข้อบัญญัตินี้เรียกว่า “ ข้อบัญญัติองค์การบริหารส่วนตำบลบ้านหาด เรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖3” 
ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบ้านหาด ตั้งแต่วันถัดจากวันประกาศในราชกิจจานุเบกษาเป็นต้นไป
ข้อ ๓ ในข้อบัญญัตินี้
“ การเลี้ยงสุนัขและแมว” หมายความว่า กรรมวิธีหรือวิธีการที่จะดูแลสุนัขและแมวให้เจริญเติบโตและมีชีวิตอยู่ได้ในสถานที่เลี้ยงหรือสถานที่อื่นใด
“ การปล่อยสุนัขและแมว” หมายความว่า การเลี้ยงสุนัขและแมวในลักษณะที่มีการปล่อยให้อยู่นอกสถานที่เลี้ยง รวมทั้งการสละการครอบครองสุนัขและแมว
“ สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้          ในการควบคุมสัตว์ที่เลี้ยง ทั้งนี้ ให้หมายความรวมถึงแนวอาณาเขตที่ดินซึ่งใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียว
“ เจ้าของสุนัขและแมว” หมายความว่า เจ้าของกรรมสิทธิ์ ผู้ครอบครองสุนัขและแมว ทั้งนี้                ให้ หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัขและแมวด้วย
“ ราชการส่วนท้องถิ่น” หมายความว่า องค์การบริหารส่วนตำบลบ้านหาด
“ เจ้าพนักงานท้องถิ่น” หมายความว่า นายกองค์การบริหารส่วนตำบลบ้านหาด

ข้อ 4 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัขและแมว ให้พื้นที่ในเขตอำนาจของราชการส่วนท้องถิ่นดังต่อไปนี้เป็นเขตควบคุมการเลี้ยงหรือปล่อยสุนัขและแมว 
(๑) พื้นที่ของสถานที่ราชการ โรงเรียน วัด เป็นเขตห้ามเลี้ยงหรือปล่อยสุนัขและแมวโดยเด็ดขาด 
(๒) ห้ามเลี้ยงสุนัขเกินจำนวนสามตัวต่อครัวเรือน กรณีที่ต้องการเลี้ยงเกินกว่าจำนวนที่กำหนดต้องได้รับอนุญาตจากเจ้าพนักงานท้องถิ่น 
          (๓) พื้นที่ในเขตองค์การบริหารส่วนตำบลบ้านหาด ทั้งหมดเป็นเขตที่การเลี้ยงหรือปล่อยสุนัขและแมวต้องอยู่ภายใต้มาตรการ ดังนี้ 
(๓.๑) การขึ้นทะเบียนสุนัขและแมว 
(๓.๑.๑) ให้เจ้าของสุนัขและแมวดำเนินการขึ้นทะเบียนสุนัขและแมวทุกตัวที่อยู่ในครอบครองต่อองค์การบริหารส่วนตำบลบ้านหาด และรับบัตรประจำตัวสุนัขและแมวหรือสัญลักษณ์หรือวิธีการอื่นใดตามแบบที่องค์การบริหารส่วนตำบลบ้านหาดกำหนด 
(๓. ๑. ๒) หากเจ้าของสุนัขและแมวต้องการมอบ สละการครอบครองหรือเปลี่ยนแปลงสิทธิการเป็นเจ้าของให้แก่บุคคลอื่นต้องแจ้งต่อองค์การบริหารส่วนตำบลบ้านหาดภายในสิบห้าวัน 
(๓.๑.๓) ในกรณีที่มีสุนัขและแมวเกิดใหม่ ให้เจ้าของสุนัขและแมวดำเนินการขึ้นทะเบียนภายในสิบห้าวันและสุนัขและแมวนั้นได้รับการฉีดวัคซีนโรคพิษสุนัขบ้า
 	(๓.๑.๔) กรณีที่เจ้าของนำสุนัขและแมวที่อยู่ในครอบครองย้ายออกนอกเขตองค์การบริหารส่วนตำบลบ้านหาดโดยถาวร หรือสุนัขและแมวที่อยู่ในครอบครองตายเจ้าของสุนัขและแมวต้องดำเนินการแจ้งให้องค์การบริหารส่วนตำบลบ้านหาดทราบภายในหนึ่งวัน
(๓.๒) การป้องกันและควบคุมโรคพิษสุนัขบ้า
(๓.๒.๑) เจ้าของสุนัขและแมวต้องจัดการให้สุนัขและแมวทุกตัวได้รับการฉีดวัคซีนจาก           สัตวแพทย์หรือผู้ได้รับมอบหมายเป็นหนังสือจากสัตวแพทย์หรือผู้ประกอบการบำบัดโรคสัตว์โดยการฉีดวัคซีนครั้งแรกเมื่อสุนัขและแมวนั้นมีอายุตั้งแต่สองเดือนขึ้นไปแต่ไม่เกินสี่เดือนและได้รับการฉีดวัคซีนครั้งต่อไปตามระยะเวลาที่กำหนดในใบรับรองการฉีดวัคซีน 
(๓.๒.๒) หากเจ้าของสุนัขและแมวพบเห็นอาการหรือสงสัยว่าสุนัขและแมวในครอบครอง          มีอาการของโรคพิษสุนัขบ้าให้กักสุนัขและแมวไว้และแจ้งต่อองค์การบริหารส่วนตำบลบ้านหาดภายในยี่สิบสี่ชั่วโมงเพื่อประโยชน์ในการควบคุมโรค

 (๓.๒.๓) ในกรณีเกิดการระบาดของโรคพิษสุนัขบ้าในพื้นที่ตามประกาศเขตกำหนดโรคระบาดชั่วคราว ให้เจ้าของสุนัขและแมวทำการควบคุมสุนัขและแมวไว้ ณ สถานที่เลี้ยง จนกว่าจะสิ้นระยะเวลาตามประกาศ 
(๓.๓) การควบคุมด้านสุขลักษณะสถานที่เลี้ยงให้เจ้าของสุนัขและแมวดำเนินการ ดังนี้ 
(๓.๓.๑) จัดสถานที่เลี้ยงสุนัขและแมวให้เหมาะสมและดูแลสถานที่เลี้ยงให้สะอาดถูกสุขลักษณะอยู่เสมอ 
(๓.๓.๒) ควบคุมดูแลสุนัขและแมวมิให้ก่อเหตุเดือดร้อนรำคาญหรือเป็นอันตรายต่อผู้อยู่อาศัยใกล้เคียง 
(๓.๔) การควบคุมเมื่อสุนัขและแมวออกนอกสถานที่เลี้ยงสัตว์ให้เจ้าของสุนัขและแมวดำเนินการ ดังนี้ 
(๓.๔.๑) เพื่อประโยชน์ในการตรวจสอบของเจ้าพนักงานตามกฎหมายว่าด้วยการสาธารณสุข เมื่อนำสุนัขและแมวออกนอกสถานที่เลี้ยงสัตว์ ให้เจ้าของสุนัขและแมวพกบัตรหรือติดเครื่องหมายประจำตัวสุนัขและแมวและต้องมีการควบคุมดูแลมิให้ก่อเหตุเดือดร้อนรำคาญหรือเป็นอันตรายต่อบุคคลอื่น 
(๓.๔.๒) ต้องจัดการมูลสัตว์หรือของเสียอันเกิดจากสุนัขและแมวในสถานที่หรือทางสาธารณะหรือสถานที่อื่นใดให้ถูกสุขลักษณะโดยทันที
ข้อ 5 ในกรณีที่เจ้าพนักงานท้องถิ่นพบหรือได้รับแจ้งว่ามีสุนัขและแมวที่เป็นโรคพิษสุนัขบ้าหรือโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้
ข้อ 6 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามกฎหมายว่าด้วยการสาธารณสุข
ข้อ 7 ให้นายกองค์การบริหารส่วนตำบลบ้านหาด เป็นผู้รักษาการให้เป็นไปตามข้อบัญญัตินี้

ประกาศ ณ วันที่  1   มิถุนายน   2563
ผ่วน   เอมดี
นายผ่วน   เอมดี
นายกองค์การบริหารส่วนตำบลบ้านหาด

สัตว์มีเจ้าของ
ฐานข้อมูล เพื่อการขึ้นทะเบียน-สุนัขแมว
ประวัติเจ้าของ
1.ลักษณะการเลี้ยง
(  ) เลี้ยงในพื้นที่กำจัดตลอดเวลา  (  ) เลี้ยงในพื้นที่จำกัดบางเวลา (  ) เลี้ยงแบบปล่อยตลอดเวลา

2.สถานที่เลี้ยง
(  ) บ้านพักอาศัย  	(  ) ตลาด  (  )  ตึกล้าง/บ้านพักที่ไม่มีคนอาศัย
(  ) สถานที่ราชการ  	(  ) เลี้ยงบริเวณหมู่บ้าน (  ) วัด  (  ) สถานที่เอกชน

3.ชื่อเจ้าของสัตว์
(  ) นาย  (  ) นาง  (  )  นางสาว  ชื่อ.................................................นามสกุล...............................
หมายเลขบัตรประจำตัวประชาชน (  ) - (  ) (  ) (  ) (  ) - (  ) (  ) (  ) (  ) (  )- (  ) (  ) - (  ) 
อยู่บ้านเลขที่....................หมู่ที่.............ซอย...........................................ถนน..............................................
ตำบล.......................................อำเภอ.........................................จังหวัด...........................................
รหัสไปรษณีย์................................................................โทรศัพท์......................................................

ข้อมูลสัตว์เลี้ยง

สัตว์ไม่มีเจ้าของ

	สถานที่อาศัย (ตลาด/ตึกร้าง/ป่า/ชุมชน/
ในหมู่บ้าน/วัด
/สถานที่ราชการ

	ชื่อสถานที่อาศัย

